Diari Oficial de la Generalitat Valenciana


Sumari del DOGV 4884, del 16-11-2004 (2004/11768)

Informació pública de l'alternativa tècnica del programa d'actuació integrada de la unitat d'execució única del sector nord-oest, del document de modificació puntual número 21, de les normes subsidiàries de planejament municipal d'Alquerías del Niño Perdido.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4884

Data del DOGV
:   16-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11546


Organisme emissor
:   UTE Alquerias Sector Noroeste

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució única del sector nord-oest, del document de modificació puntual número 21, de les normes subsidiàries de planejament municipal d'Alquerías del Niño Perdido. [2004/N11466]
  
La UTE Alquerías Sector Noroeste ha formulat una alternativa tècnica del programa d'actuació integrada de la unitat d'execució sector nord-oest, del document de modificació puntual número 21, de les normes subsidiàries de planejament municipal d'Alquerías del Niño Perdido (Castelló), que conté una memòria del programa i projecte d'urbanització (documentació parcial), segons allò previst als articles 45, 46, 48, 52 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994).
  
En aplicació d'allò establert a l'article 48.1.C), amb relació als articles 52 i 53, tots ells de l'esmentada llei, els esmentats documents se sotmeten a informació pública durant el termini de 20 dies hàbils a partir de l'endemà a la publicació d'aquest anunci al Diari Oficial de la Generalitat Valenciana, durant el qual els interessats podran formular qualssevol al·legacions i/o alternatives tècniques que als seus drets convinguen i que seran presentades davant el Registre General de l'Ajuntament d'Alquerías del Niño Perdido (Castelló). Tanmateix, durant els deu primers dies es podrà sol·licitar una pròrroga del termini en els termes i condicions assenyalades a l'article 46.4 de l'esmentada llei.
  
En el mateix termini de 20 dies, qualsevol:
  
a) Podrà consultar els documents protocol·litzats en la notaria de la senyora Ana Valdivielso Gago sita al carrer d'Encarnación, 26-A-baix, de Burriana (Castelló).
  
b) Podrà comparèixer en dita notaria per tal d'obtindre una còpia de l'acta de protocol·lització dels projectes o sol·licitar veure-la.
  
c) Podrà consultar l'esmentada documentació, així com l'expedient administratiu (registre d'entrada de 5 d' agost de 2004), a l'Ajuntament d'Alquerias del Niño Perdido, els dies hàbils en horari d'atenció al públic.
  
Tanmateix, mitjançant aquest anunci, segons allò preceptuat al segon paràgraf de l'article 48, en relació amb l'article 46 paràgrafs quart i cinquè de la Llei 6/1994, es posa en coneixement dels interessats que el termini de 5 dies hàbils per tal de presentar les proposicions jurídiceconòmiques comença al dia hàbil següent al final del termini de 20 dies abans esmentat. Les proposicions jurídiceconòmiques es presentaran també al Registre General de l'Ajuntament d'Alquerias del Niño Perdido.
  
La publicació del present anunci, de conformitat amb l'article 59.4 de la Llei 30/1992, de Règim Jurídic de les Administracions Públiques i del Procedimient Administratiu Comú, serveix al mateix temps d'avís als titulars de les parcel·les que se indiquen a continuació i que, segons la relació expedida per la Gerència Territorial del Cadastre resulten desconeguts, amb adreça desconeguda o insuficient per tal de poder efectuar l'avís, i que són els següents: